**Közművelődési megállapodás**

mely létrejött **egyrészről** **Martonvásár Város Önkormányzata,**

képviseli: Dr. Szabó Tibor polgármester,

székhelye: 2462 Martonvásár Budai út 13.,

törzsszáma: 727431,

adószáma: 15727433-2-07,

cégjegyzékszám: 00-15-727433

**(a továbbiakban Önkormányzat),**

valamint **másrészről a Martonvásári Kulturális Egyesület,**

képviseli: Tóth Andrásné elnök

székhelye: 2462 Martonvásár Budai út 13.

adószáma 8486489-1-07

cégjegyzékszáma: 7-02-0001315

**(a továbbiakban Feladatellátó),**

**harmadrészről Martonvásár Városi Közszolgáltató Nonprofit Kft.,**

székhelye: 2462 Martonvásár Szent László út 2.

képviseli: Tóth Balázs Károly ügyvezető

adószám: 24901084-2-07

cégjegyzékszám: 07-09-024940

(a továbbiakban **Közszolgáltató)**

**(a továbbiakban együtt: Felek)**

között az alábbi helyen és időben.

**Felek** a muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény (a továbbiakban: törvény) 79. § alapján az alábbiakról állapodnak meg:

1. **A megállapodás tárgya**
	1. Önkormányzat megbízza a Feladatellátót az alábbi közművelődési feladatok ellátásával, aki a megbízást elfogadja és kötelezettséget vállal a jelen megállapodásban részletezett feladatok színvonalas ellátására, Martonvásár város – Martonvásár Város Önkormányzata Képviselő-testületének a helyi közművelődési feladatok ellátásáról szóló 4/2019 (II.13.) önkormányzati rendelete (a továbbiakban Ör.) 7. § szerinti – közművelődési színterein: **BBK - 2462 Martonvásár, Emlékezés tere 2.; Óvodatörténeti Gyűjtemény - 2462 Martonvásár, Dózsa György út 13.; Könyvtár - 2462 Martonvásár, Szent László út 2.**
		1. közreműködés egyeztetve az Önkormányzattal és az Önkormányzat tulajdonában működő, közművelődési feladatokat közszolgáltatási szerződés alapján ellátó Közszolgáltatóval az Ör. 6.§ (2) b) pontja szerinti feladatok megvalósításában, így a település környezeti, természeti, kulturális, közösségi értékeinek közismertté tételében, helytörténeti kiadványok megjelentetésében, kiállítások szervezésében, a lokálpatriotizmus erősítésében, a helyi értékeket gazdagító összefogások erősítésében, a civil szervezetek összefogásában, az önkéntes munka szervezésében, a helyi közművelődési támogatók együttműködési lehetőségeinek kialakításában, marketing és információs anyagok készítésében, protokolláris események szervezésében,
		2. közreműködés az Önkormányzat tulajdonában működő, közművelődési feladatokat közszolgáltatási szerződés alapján ellátó Közszolgáltatóval együttműködve, az Ör. 6. § (2) e) pontja szerint a hagyományos rendezvények szervezésében és lebonyolításában, az ünnepek kultúrájának gondozásában,
		3. az Ör. 6. § (2) l) pontja szerint az időskorú lakosság művelődésének, közösségi életének támogatásában, szervezésében és megvalósításában.
	2. Az Önkormányzat és a Közszolgáltató a Feladatellátó közművelődési tevékenységéhez kapcsolódóan vállalja, hogy

 1.2.1 a Brunszvik-Beethoven Közösségi Ház (továbbiakban BBK) épületében (2462 Martonvásár, Emlékezés tere 2.) az 1. pontban meghatározott feladatok elvégzéséhez szükséges munkakörülményeket, térítésmentesen biztosítja, mely támogatás a szerződéskötés időpontjában 416 000 Ft/év értékben határozható meg,

 1.2.2. a megállapodás időtartama alatt az Ör. 15. § (1) bekezdése szerinti előnyt biztosítja a közművelődési feladatellátást biztosító szervezetrendszer finanszírozási sorrendjének kialakítása során,

 1.2.3. támogatja a Feladatellátót jelen megállapodás szerinti feladatainak ellátásához szükséges és egyéb pályázatainak benyújtása és megvalósítása során.

* 1. Feladatellátó a közművelődési feladatellátás keretében
		1. díjmentesen biztosítja az igénybevevők részére az általa szervezett informális képzéseken, tanácsadáson, szakmai beszélgetésen, klubfoglalkozásokon, közösségi akciókon való részvételt, információs anyagokat,
		2. térítésért igénybe vehető szolgáltatásként biztosíthatja a tanfolyamokon, rendezvényeken való részvételt, marketing, nyilvánosságra vonatkozó információs és protokollszolgáltatást.
	2. A felek megállapodnak abban, hogy a vállalt feladatok színvonalas ellátása érdekében

 1.4.1 együttműködve mindent megtesznek azért, hogy a Feladatellátó a feladatellátás céljából állami- és egyéb pályázati, szponzorálási, illetve egyéb anyagi vagy természetbeni támogatásokhoz jusson,

 1.4.2. a Feladatellátó által a működés során termelt bevételre az Önkormányzat nem tart igényt, a működési költségek és vállalt feladatellátása fedezetére a Feladatellátónál hagyja.

1. **A megállapodás időbeli hatálya**

2.1. Felek jelen megállapodást a megállapodás aláírását követő 3 év, határozott időre kötik. A megállapodást a felek annak lejárta előtt felülvizsgálják és kölcsönös akaratuk esetén meghosszabbítják.

3. **Egyéb kötelezettségek, jogok**

3**.1.** Feladatellátó kötelezettséget vállal arra, hogy

3.1.1. az 1. pontban meghatározott helyen a tőle elvárható legmagasabb szakmai szinten és módon ellátja a jelen megállapodás 1. pontjában meghatározott egyes helyi közművelődési feladatokat a megállapodás 2.1. pontjában rögzített időpontig.

3.1.2. az Ör.-ben foglalt, a közművelődési megállapodás tárgyát képező feladatok körében biztosítja a lakosság, érintettek részvételének egyenlő lehetőségét és a törvény 2-3. §-ában meghatározott alapelvek érvényesülését,

3.1.3. kiadványaiban és promóciós anyagain biztosítja az Önkormányzattal egyeztetett módon a város logójának feltűntetését,

3.1.4. az általa vállalt közművelődési feladatok ellátására szükség szerint a jogszabályban előírt végzettségű szakembert alkalmaz, azzal együttműködik,

3.1.5. közművelődési tevékenységéről a jogszabályban előírt kötelező nyilvántartást, az évi statisztikai adatszolgáltatást az önkormányzat részére (közvetlenül a Közszolgáltató Kulturális Irodája felé) biztosítja,

3.1.6. az általa ellátott közművelődési tevékenység vonatkozásában az Önkormányzat felé tárgyévet követő év május 31. napjáig elszámolást, pénzügyi és szakmai beszámolót nyújt be,

3.1.7. tűri és együttműködik abban, hogy az Önkormányzat jelen megállapodás szerinti feladatok megvalósításának minőségét, szabályszerűségét érvényes szakértői engedéllyel rendelkező szakember, illetve szakfelügyelő közreműködésével vizsgáltatja, helyszíni ellenőrzést végezhet, kapcsolódó irataiba betekinthet, információt kérhet és kaphat.

3.2. Feladatellátó jogosult arra, hogy

3.2.1. a közművelődési megállapodásban rögzített feladatok ellátásán kívül a törvény és az önkormányzati rendelet céljaival egyező művelődési igényekre szolgáltatásokat kínáljon,

3.2.2. akár önkormányzati támogatással a pályázatokon részt vegyen,

3.2.3. az Önkormányzat éves költségvetéséből civil szervezetek támogatására, a Feladatellátó által ellátott közművelődési tevékenység arányában támogatásban részesüljön, mely esetben a támogatás mértéke az Önkormányzat anyagi lehetőségeinek függvényében, az Önkormányzat éves költségvetésében kerül meghatározásra,

3.2.4. egyéb feladatai ellátáshoz további támogatásért forduljon az Önkormányzathoz.

3.3. A megállapodás végrehajtásának felelőseként

3.3.1. Feladatellátó Tóth Andrásné elnököt nevezi meg. Elérhetőségei: tel.: 06-20-941-8319, e-mail: martoninyar@martonvasar.hu,

3.2.2. Önkormányzat Horváth Bálint, alpolgármestert nevezi meg. Elérhetőségei: tel.: 06-20-941-8256, e-mail: horvath.balint@martonvasar.hu.

3.2.3. a Közszolgáltató Tóth Balázs Károly ügyvezetőt nevezi meg. Elérhetőségei: tel.: 06-20-488-5200, e-mail: martonsport@martonvasar.hu

4. **Egyéb rendelkezések**

4.1. Felek kijelentik és rögzítik, hogy jelen megállapodás a Felek kölcsönös egyetértésével, a megállapodás céljának sérelme nélkül bármikor módosítható, illetve megszüntethető.

4.2. Megszűnik a szerződés, amennyiben Feladatellátó a feladatellátásra irányadó jogszabályi követelményeknek, így különösen az Ör. 12./A § (2) bekezdése szerinti feltételeknek nem tesz eleget, amennyiben Önkormányzat feladatellátási kötelezettsége megszűnik és a feladat önkéntes ellátásról nem határoz. Jelen megállapodást bármelyik fél súlyos vagy ismételt szerződésszegés esetén azonnali hatállyal felmondhatja.

4.3. A felek kötelezik magukat arra, hogy a Közművelődési megállapodás végrehajtása során köztük támadt vitát, a megállapodás céljának megvalósulása érdekében tárgyalás útján rendezik.

4.4. A Felek együttműködésének jogszabályi alapja a törvény 76. § (2) bekezdés, 79. §-a és jelen szerződés 1. pont szerinti rendelkezései, melyek körülírják jelen közművelődési feladatellátási megállapodásban végezhető kulturális tevékenységek körét és azok kereteit. Jelen Közművelődési megállapodásban nem szabályozott kérdésekben a polgári törvénykönyvről szóló 2013. évi V. törvény (Ptk.) szabályai az irányadók.

4.5. Felek kijelentik, hogy a megállapodás aláírására jogosultak, arra felhatalmazással rendelkeznek. Jelen megállapodást Martonvásár Város Önkormányzatának Képviselő-testülete …/2021. (...) határozatával fogadta el.

4.6. Felek megállapodnak, hogy a közöttük korábban létrejött közművelődési megállapodás jelen megállapodás aláírásával egyidejűleg hatályát veszti.

A jelen megállapodást a Felek elolvasást követően jóváhagyólag, mint akaratukkal egyezőt aláírásukkal látják el.

Martonvásár, 2021.

 Tóth Andrásné Dr. Szabó Tibor

 elnök polgármester

 Martonvásári Martonvásár Város

 Kulturális Egyesület Önkormányzata

 Tóth Balázs Károly

 Ügyvezető

 Martonvásár Városi

 Közszolgáltató Nonprofit Kft

Ellenjegyezte:

 Dr. Szabó-Schmidt Katalin

 jegyző

 Martonvásár Város Önkormányzata